ฝากบ้านเกินเป้า
ทั่วปท.มี5พันหลัง ปลอดภัยไร้ยกเค้า บช.น.ครองแชมป์,พงศพัศ พงษ์เจริญ ควง รรท.น.1 ผบก.น.2 ออกตรวจบ้านในโครงการฝากบ้านไว้กับตำรวจ แถมใช้แอพพลิเคชั่นไลน์คุยกับเจ้าของสร้างความเชื่อมั่น พบทุกหลังปลอดภัยดีไม่มีเหตุร้าย เผยมีบ้านเข้าโครงการทั่วประเทศเกือบ 5 พันหลัง เพิ่มจากปีที่แล้ว 19 เปอร์เซ็นต์ พื้นที่ บช.น.ครองแชมป์มากสุด 1,866 หลัง,รอง ผบ.ตร.นำคณะตรวจโครงการฝากบ้านไว้กับตำรวจ โดยเมื่อเวลา 11.00 น. วันที่ 1 ม.ค. พล.ต.อ.พงศพัศ พงษ์เจริญ รอง ผบ.ตร. พล.ต.ท.ศานิตย์ มหถาวร รรท.ผบช.น. พล.ต.ต.เจริญ ศรีศศลักษณ์ ผบก.น.2 และ พ.ต.อ.กิตติเชษฐ์ ศักยภาพวิชานนท์ ผกก.สน.โคกคราม พร้อมสื่อมวลชนทุกแขนงเดินทางมาตรวจสอบผลโครงการฝากบ้านกับตำรวจในช่วงเทศกาลปีใหม่ 2559 ที่ บ.นวมินทร์ ออโตไทร์ จก. เลขที่ 54/34 ซอยนวมินทร์ 92 ถนนนวมินทร์ แขวงคลองกุ่ม เขตบึงกุ่ม กทม.ประกอบกิจการจำหน่ายล้อและยางรถยนต์ เข้าร่วมโครงการฝากบ้านไว้กับตำรวจตั้งแต่วันที่ 31 ธ.ค.58 ทั้งนี้ พล.ต.อ.พงศพัศยังใช้แอพพลิเคชั่นไลน์พูดคุยสร้างความเชื่อมั่นในความปลอดภัยกับเจ้าของบ้าน,พล.ต.อ.พงศพัศกล่าวว่า ในช่วงเทศกาลปีใหม่ 2559 พบมีประชาชนเข้าร่วมโครงการฝากบ้านไว้กับตำรวจเพิ่มขึ้นในทุกพื้นที่ ภาพรวมทั่วประเทศมีประชาชนเข้าร่วมโครงการทั้งหมด 4,960 ราย เพิ่มจากปีที่แล้ว 796 หลัง คิดเป็นร้อยละ 19 พื้นที่รับผิดชอบของ บช.น. มีผู้เข้าร่วมโครงการเพิ่มมากสุด 1,866 หลัง เพิ่มจากปีที่แล้ว 692 หลัง คิดเป็นร้อยละ 59 สน.โชคชัย ยังคงเป็นโรงพักที่รับฝากบ้านไว้มากที่สุด 104 หลัง รองลงไป 10 ลำดับ ประกอบด้วย สน.ท่าข้าม 65 หลัง สน.โคกคราม 54 หลัง สน.หัวหมาก 52 หลัง สน.ประชาชื่น 48 หลัง สน.ลาดพร้าว 48 หลัง สน.บางเขน 47 หลัง สน.คลองตัน 43 หลัง สน.ดอนเมือง 43 หลัง สน.บางนา 39 หลังและ สน.พระโขนง 36 หลัง ทั้งนี้ บ้านที่เข้าร่วมโครงการถือเป็นจุดล่อแหลมต้องเพิ่มมาตรการเฝ้าระวังอย่างเข้มงวด เพราะเจ้าของบ้านต้องปิดบ้านทิ้งไว้หลายวันโดยไม่มีคนเฝ้า ถือเป็นมาตรการป้องกันอาชญากรรมตามนโยบายของ พล.ต.อ.จักรทิพย์ ชัยจินดา ผบ.ตร.,ขณะนี้บ้านทุกหลังปลอดภัยไม่มีเหตุร้าย ตำรวจนำแอพพลิเคชั่นไลน์ติดต่อสื่อสารกับเจ้าของบ้านอย่างต่อเนื่อง เพื่อให้รับทราบข้อมูลดำเนินการ มีบ้านบางหลังฝากไว้กับโครงการนานถึงวันที่ 10 ม.ค. แม้ว่าจะเลยช่วงเวลาของโครงการ แต่ตำรวจจะเฝ้าระวังต่อเนื่องให้จนกว่าเจ้าของบ้านจะเดินทางกลับ พล.ต.อ.พงศพัศกล่าว
พงศพัศ พงษ์เจริญ ควง รรท.น.1 ผบก.น.2 ออกตรวจบ้านในโครงการฝากบ้านไว้กับตำรวจ แถมใช้แอพพลิเคชั่นไลน์คุยกับเจ้าของสร้างความเชื่อมั่น พบทุกหลังปลอดภัยดีไม่มีเหตุร้าย
ข่าวหน้า1,พงศพัศ พงษ์เจริญ,แอพพลิเคชั่น,ฝากบ้าน,ตำรวจ,ประชาชน,โครงการฝากบ้านกับตำรวจ,เทศกาลปีใหม่,ปลอดภัย,ข่าว,ไทยรัฐฉบับพิมพ์